hy hy hy hy hy hy hy hy hy hy hy hy hy hy hy sv es uk hy hy hy hy hy hy hy hy hy hy hy hy hy hy sv es uk hy hy hy hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en en en hy hy hy hy en hy hy hy en hy hy hy en hy hy hy en hy hy hy hy en hy hy hy en hy hy hy en hy hy hy en hy hy hy hy hy hy en hy hy hy hy hy hy hy hy hy hy hy hy hy hy en
Տարօրինակ բարդ ճարտարապետ․ Մեսչյանի երկու տարվա խոստումներն ու իրականությունը - fip.am
ԻՐԱԶԵԿ ՔԱՂԱՔԱՑԻՆԵՐԻ ՄԻԱՎՈՐՈՒՄ•UNION OF INFORMED CITIZENS•COЮЗ ИHФOPMИPOBAHHЫX ГPAЖДAH
Գլխավոր Հետաքննություններ և խորքային ուսումնասիրություններ
Երևանի գլխավոր ճարտարապետ Արթուր Մեսչյանն օգոստոսի 4-ին ազատվեց պաշտոնից: Վերջինս նշանակվել էր այդ պաշտոնին քաղաքապետ Հայկ Մարությանի որոշմամբ՝ 2018-ի հոկտեմբերին։ Մեսչյանն այն ժամանակ նշել էր, որ պատրաստվում է պաշտոնավարել միայն երկու տարի: Վերջինս Երևանի գլխավոր ճարտարապետ էր եղել նաև 1996 թվականին՝ պաշտոնավարելով մեկ տարի:
Fip.am-ի հետ զրույցում քաղաքապետի խոսնակը նշեց, որ ներկա պահին աշխատանքների սկսման ժամկետներն ասել չեն կարող:
Նոր Նորքը Կենտրոնին կապող ճոպանուղին
Ճոպանուղու շինարարությունը ևս նախատեսվում էր սկսել 2020-ին: Ըստ Մեսչյանի՝ ճոպանուղու ֆինանսավորման համար բանակցություններ էին ընթանում չորս ընկերությունների հետ, որոնցից երկուսի հետ բանակցել սկսել էին դեռ քաղաքային նախորդ իշխանությունները: Մարտի 19-ին Մեսչյանը հայտարարեց, որ կա ներդրող ընկերություն և այն պատրաստ էր հենց այդ պահին սկսել ճոպանուղու շինարարությունը:
Ճոպանուղու նախագծման և շինարարական աշխատանքները, փաստացի, գործնական փուլ չեն անցնել:
Վե՞րջ, ապօրինի շինարարությանը և հողազավթմանը
Գլխավոր ճարտարապետի պաշտոնը ստանձնելուց հետո Մեսչյանը ակտիվորեն խոսում էր Երևանում ապօրինի շինարարության և հողազավթման արատավոր պրակտիկային վերջ տալու մասին։ Նա իր ելույթներում բավականին կտրուկ էր արտահայտվում և ապօրինի շինարարություն անողներին խոստանում էր, որ նրանք լուրջ խնդիրների առաջ կկանգնեն:
Մեսչյանը հայտարարում էր, որ ապօրինի շինարարությունը հողազավթման ամենակոպիտ ձևն է: «Հողազավթումը դա գողություն է երկրից, դա մեր բոլորիս ունեցվածքի գողություն է, հողազավթումը վերջացավ…։ Ոչ մի քառակուսի մետր հող մի զավթեք, որովհետև պրոբլեմ եք ունենալու, և եթե հույս ունեք, որ հետագայում կարող եք օրինականացնել, մոռացեք դրա մասին, դա չի լինելու»,- 2018 թ. նոյեմբերին հայտարարել էր Գլխավոր ճարտարապետը։
Թեև Մեսչյանը սպառնում էր չօրինականացել ապօրինի շինարարությունն ու հողազավթումը, սակայն փաստերն այլ բան են ցույց տալիս։ Fip.am-ը վերջերս հոդված էր հրապարակել, թե ինչպես է քաղաքային նոր իշխանությունը օրինականացրել «Ռոսիա» առևտրի կենտրոնի հարևանությամբ մի քանի տարի շարունակ առանց թույլտվության իրականացվող շինարարությունը: Նախկին պատգամավոր և գործարար Խաչատուր Սուքիասյանին պատկանող «Նարեկ» ՍՊԸ-ն անօրինական շինարարություն էր իրականացնում ոչ միայն իրեն պատկանող հողատարածքում, այլև համայնքի սեփականությունը հանդիսացող հողի վրա։ Արդյունքում՝ քաղաքային իշխանությունը համայնքային հողը վաճառել էր «Նարեկ» ՍՊԸ-ին։
Երևանի Աջափնյակ վարչական շրջանի Ալիխանյան եղբայրներ 6/1 հասցեում բազմաբնակարան բնակելի շենքի կառուցման դեմ համայնքի բնակիչները պայքարում են երկար ժամանակ: Համայնքի բնակիչների և Երևանի ավագանու անդամ Լևոն Զաքարյանի հետ հանդիպման ժամանակ Մեսչյանը հավաստիացրել էր, որ «Ֆիզգորոդոկում» բարձրահարկ բնակելի շենք չի կառուցվելու: Սա հաստատել է նաև Լևոն Զաքարյանը. «Ես, որպես ավագանու անդամ, այդ տարածքի մի քանի բնակիչների հետ պարոն Մեսչյանի մոտ քննարկման եմ եղել ու ինքը, իմանալով որ 500-ից ավել ստորագրություններ կան, որոնք դեմ են շենքի կառուցմանը, ասաց, որ այդ տարածքում բարձրահարկ շենք չպետք է կառուցվի, չնայած շատ վիճահարույց թեմա է»:
Հուլիսի 20-ին, սակայն, քաղաքապետարանը 12 հարկանի բազմաբնակարան բնակելի շենքի կառուցման համար «Ռատկո» ՍՊԸ-ին տվել է նախագծման թույլտվություն (ճարտարապետահատակագծային առաջադրանք):
«Հայաստանի փոքրիկ երգիչների» շենքի «հարցը լուծված» չէ
Արամի 23 հասցեում գտնվող «Հայաստանի փոքրիկ երգիչներ» մանկական ֆիլհարմոնիայի շենքը 2018 թ. սեպտեմբերին հայտնվել էր փլուզման եզրին՝ հարևանությամբ իրականացվող շինարարական աշխատանքների հետևանքով: Շենքը ներառված է պատմության և մշակույթի անշարժ հուշարձանների ցանկում և պահպանվում է պետության կողմից։ 2018 թ. նոյեմբերին Արթուր Մեսչյանը հայտարարեց, որ Արամի 23-ը չի քանդվելու, սակայն անգործության հետևանքով 2019 թ. հունվարի 12-ին փլուզվել էին շենքի պատն ու տանիքը։
Հունվարի 23-ին գլխավոր ճարտարապետը հայտարարեց, որ Արամի 23-ի հարցը «լուծված է»: Ըստ Մեսչյանի՝ կնքվել էր եռակողմ պայմանագիր, որով կառուցապատողը 14 միլիոն դրամ պետք է վճարեր իտալացի ճարտարապետի՝ նախագծման աշխատանքների համար։
Արդեն այս տարվա մայիսին Մեսչյանը հայտարարեց, որ Արամի 23-ի էսքիզը քաղաքապետարանը հաստատել է, իսկ հետագա ընթացքը քաղաքապետարանի իրավասություններից դուրս է: «Ես չեմ հասկանում էնտեղ ինչ ա կատարվում: 200 հազար եվրոյի ծրագիր էին մշակել… ու՞ր ա էդ 200 հազար եվրոն, ո՞վ պիտի տա…: Դա հարյուր տոկոսով Մշակույթի նախարարության.. գնդակը իրենց դաշտում ա»:
Այսօր Արամի 23 շենքի պատը դեռ փլուզված է, վերականգնման աշխատանքների մասին տեղեկություններ ևս չկան:
Երիտասարդական պալատի սեփականատերերի հետ հանդիպումները տեղի չունեցան
2018 թ. նոյեմբերին, անդրադառնալով 2006-ին քանդված Երիտասարդական պալատի հողատարածքին, Մեսչյանը նշել էր, որ ինքը նախատեսում է հանդիպել տարածքի սեփականատերերի հետ՝ տարածքի հարցը լուծելու համար: «..Որովհետև ես կարծում եմ, որ այդ հողատարածքը մի քիչ շատ երկար ժամանակ մնաց անմխիթար վիճակում»,- ասում էր Մեսչյանը:
Այս հարցի վերաբերյալ Մեսչյանի հաջորդ՝ 2019-ի մայիսին արված հայտարարությունը հուսադրող չէր: «Ընդհանրապես ոչ մի հնարավորություն չկա հանդիպելու կառուցապատողի հետ: Ուղղակի զուտ ֆիզիկական հնարավորություն չկա հանդիպել և խոսել և հասկանալ, թե ծրագիրը ինչ ա լինելու: Եվ ընդհանրապես, ծրագիր լինելու ա թե ոչ»,- հայտարարեց Մեսչյանը:
Հողատարածքը մինչ օրս շարունակում է մնալ անմխիթար վիճակում, իսկ տարածքում նախատեսվող աշխատանքների մասին որևէ տեղեկատվություն չկա։
Այսպիսով, ճարտարապետ, երգահան Արթուր Մեսչյանը, 2018-ին ստանձնելով Երևանի գլխավոր ճարտարապետի պաշտոնը, փաստացի, հանդես էր եկել խոստումներով և հայտարարություններով, որոնք երկու տարի անց կա՛մ չեն իրականացել, կա՛մ չեղարկվել են։
Թեգեր` Արթուր ՄեսչյանԵրևանԵրևանի քաղաքապետարան
Հետաքննություններ և խորքային ուսումնասիրություններ
Քաղաքապետարանը տասնապատկում է աղբ թափելու տուգանքը՝ առանց վիճակագրական տվյալի
14:55, 28 Սպտ, 2022
Երևանի ավագանու մայիսի 24-ի նիստում ավագանու ԲՀԿ խմբակցության անդամ Արմեն Ներսիսյանը խոսել էր չնախատեսված վայրերում աղբ թափելու մասին և կոչ...
Հետաքննություններ և խորքային ուսումնասիրություններ
1 ամիս անց․ Թբիլիսյան խճուղու կամուրջը դեռ փակ է, ի հակառակ քաղաքապետարանի խոստման
10:41, 12 Սպտ, 2022
Օգոստոսի 10-ին փակվեց Թբիլիսյան խճուղի-Հր․ Աճառյան փողոցները միացնող կամուրջը։ Երևանի քաղաքապետարանի պաշտոնական հաղորդագրության համաձայն՝ կամրջի փակվելը պայմանավորված էր դրա վերանորոգման...
Գերատեսչությունները միայն հաստատում են. բենզինի վաճառքը բնակելի տարածքում վտանգավոր է
19:01, 1 Սպտ, 2022
Աղբյուր Սերոբ 52/7 հասցեում գործող CPS բենզալցակայանը 13 տարի շարունակ գործում է օրենքի խախտմամբ: Փաստը հաստատում են հարցին առնչվող պետական...
Հետաքննություններ և խորքային ուսումնասիրություններ
Կառավարությունը չի կարգավորում, բայց արտոնություն է տալիս. ինքնահոսի մատնված ինքնագլորը
14:37, 21 Հլս, 2022
Վերջին տարիներին՝ հատկապես 2021-ից սկսած, Երևանի փողոցներում ի հայտ է եկել նոր փոխադրամիջոց։ Մայթերին՝ հետիոտն հատվածում երթևեկող, վարձակալությամբ տրվող էլեկտրական...
Հետաքննություններ և խորքային ուսումնասիրություններ
Քաղաքապետարանը տասնապատկում է աղբ թափելու տուգանքը՝ առանց վիճակագրական տվյալի
14:55, 28 Սպտ, 2022
Երևանի ավագանու մայիսի 24-ի նիստում ավագանու ԲՀԿ խմբակցության անդամ Արմեն Ներսիսյանը խոսել էր չնախատեսված վայրերում աղբ թափելու մասին և կոչ...
Հետաքննություններ և խորքային ուսումնասիրություններ
1 ամիս անց․ Թբիլիսյան խճուղու կամուրջը դեռ փակ է, ի հակառակ քաղաքապետարանի խոստման
10:41, 12 Սպտ, 2022
Օգոստոսի 10-ին փակվեց Թբիլիսյան խճուղի-Հր․ Աճառյան փողոցները միացնող կամուրջը։ Երևանի քաղաքապետարանի պաշտոնական հաղորդագրության համաձայն՝ կամրջի փակվելը պայմանավորված էր դրա վերանորոգման...
Գերատեսչությունները միայն հաստատում են. բենզինի վաճառքը բնակելի տարածքում վտանգավոր է
19:01, 1 Սպտ, 2022
Աղբյուր Սերոբ 52/7 հասցեում գործող CPS բենզալցակայանը 13 տարի շարունակ գործում է օրենքի խախտմամբ: Փաստը հաստատում են հարցին առնչվող պետական...
Հետաքննություններ և խորքային ուսումնասիրություններ
Կառավարությունը չի կարգավորում, բայց արտոնություն է տալիս. ինքնահոսի մատնված ինքնագլորը
14:37, 21 Հլս, 2022
Վերջին տարիներին՝ հատկապես 2021-ից սկսած, Երևանի փողոցներում ի հայտ է եկել նոր փոխադրամիջոց։ Մայթերին՝ հետիոտն հատվածում երթևեկող, վարձակալությամբ տրվող էլեկտրական...
Ուղղումների և բողոքների քաղաքականություն
Copyright © 2018 Union of Informed Citizens
Copyright © 2018 Union of Informed Citizens